CELEX: C2005/132/27
Language: hu
Date: 2005-05-28 00:00:00
Title: C-131/05. sz. ügy: Európai Közösségek Bizottsága által Nagy-Britannia és Észak-Írország Egyesült Királysága ellen 2005. március 21-én benyújtott kereset

28.5.2005   
            
            
               HU
            
            
               Az Európai Unió Hivatalos Lapja
            
            
               C 132/14
            
         Európai Közösségek Bizottsága által Nagy-Britannia és Észak-Írország Egyesült Királysága ellen 2005. március 21-én benyújtott kereset
   (C-131/05. sz. ügy)
   (2005/C 132/27)
   Az eljárás nyelve: angol
   Európai Közösségek Bizottsága (képviseli: Michel Van Beek, meghatalmazotti minőségben, segítője: Frédéric Louis avocat, és Antonio Capobianco avvocato, kézbesítési cím: Luxembourg) 2005. március 21-én keresetet nyújtott be az Európai Közösségek Bíróságához Nagy-Britannia és Észak-Írország Egyesült Királysága ellen.
   Európai Közösségek Bizottsága keresetében azt kéri, hogy a Bíróság:
   
               1)
            
            
               állapítsa meg, hogy Nagy-Britannia és Észak-Írország Egyesült Királysága, mivel elmulasztotta a természetes élőhelyek, valamint a vadon élő állatok és növények védelméről szóló 92/43/EGK tanácsi irányelv (1) 2. cikkének (1) bekezdésével együtt olvasott 12. cikkének (2), és 13. cikkének (1) bekezdéséből, illetve a vadon élő madarak védelméről szóló 79/409/EGK tanácsi irányelv (2) – szintén a 92/43/EGK irányelv 2. cikkének (1) bekezdésével együtt olvasott – 6. cikkének (1) bekezdéséből eredő kötelezettségeinek teljesítését;
            
         
               2)
            
            
               kötelezze Nagy-Britannia és Észak-Írország Egyesült Királyságát a költségek viselésére.
            
         Jogalapok és fontosabb érvek:
   A Bizottság fenntartja, hogy:
   
               —
            
            
               azáltal, hogy a vadon élő madarakról szóló 79/409/EGK irányelv 6. cikkének (1) bekezdésében foglalt, a vadon élő madarak eladására, eladásra történő szállítására, eladásra történő tartására és eladásra történő felkínálására vonatkozó tilalmat a Nagy-Britanniában honos vagy oda költöző madárfajokra korlátozta, az Egyesült Királyság megsértette a fent említett cikket, mivel a tilalom nyilvánvalóan a Szerződésben érintett tagállamok európai területén természetesen előforduló összes vadon élő madárfaj védelmére kell hogy vonatkozzon;
            
         
               —
            
            
               azáltal, hogy a 92/43/EGK irányelv, azaz az élőhely-irányelv 12. cikkének (2) bekezdésében foglalt, az irányelv IV (a) mellékletében felsorolt állatfajok tartására, szállítására, kereskedelmére, illetve cseréjére, továbbá eladásra vagy cserére való felkínálására vonatkozó tilalmat olyan állatfajokra korlátozta, amelyek természetes elterjedési területe Nagy Britannia, az Egyesült Királyság megsértette a fent említett cikket, mivel e tilalom következtében azoknak védett állatfajoknak a jegyzéke, amelyekre az Egyesült Királyság jogszabályai kiterjednek, rövidebb, mint az irányelv IV mellékletében található jegyzék;
            
         
               —
            
            
               azáltal, hogy az élőhely-irányelv 13. cikkének (1) bekezdésében foglalt, a növényfajok kereskedelmére vonatkozó tilalmat olyan fajokra korlátozta, „amelyek természetes elterjedési területe Nagy Britannia területére esik [az 1994-es szabályozás] 4. táblázatában található jegyzéknek megfelelően”, az Egyesült Királyság megsértette a fent említett cikket, mivel e tilalom következtében a védett növényfajoknak a 4. táblázat szerinti jegyzéke rövidebb, mint az élőhely-irányelv IV (b) mellékletében található védett fajok jegyzéke.
            
         
      (1)  HL L 206., 1992. 07. 22., 7. o.
   
   
      (2)  HL L 103., 1979.04. 25., 1. o.